ইডেনে বোমাতঙ্ক, সিএবিকে মেল করে হুমকি

ওয়েবডেস্ক- দেশে এক অস্থির পরিস্থিতির মধ্যে ইডেনে (Eden) বোমাতঙ্ক (Bomb Threat)। এল হুমকি মেল। সিএবিকে (CAB) মেল (Mail) করে হুমকি। গোটা ঘটনায় উদ্বিগ্ন প্রশাসন। আইপিএল ম্যাচ (IPL Match) চলাকালীন ইডেন গার্ডেনে বোমাতঙ্ক।

আজই পহেলগাম হত্যার জবাব দিয়েছে ভারত। মঙ্গলবার মধ্যরাতে ভারত এয়ার স্ট্রাইক করেছে । অপারেশন সিঁন্দুর।  এই মুহূর্তে এক অস্থির পরিস্থিতির মধ্যে রয়েছে দেশ।

বুধবার দুপুরের দিকে এই হুমকি মেল আসে।  সেই মেলে হুমকি দেওয়া হয় যে, বোমায় ক্রিকেটের নন্দনকানন উড়িয়ে দেওয়া হবে।

আরও পড়ুন- আইপিএলের মাঝেই রোহিতের বিরাট সিদ্ধান্ত! এবার টেস্ট থেকে নিতে চলেছে অবসর?

সিএবি প্রেসিডেন্ট স্নেহাশিস গঙ্গোপাধ্যায় জানিয়েছেন, আমরা কোনও ঝুঁকি নিতে চাইনি। পুলিশকে জানানো হয়েছে। পুলিশ যা ব্যবস্থা নেওয়ার নিয়েছে। বাড়ানো হয়েছে নিরাপত্তা।

ভারত পাক উত্তেজনা আবহে বুধবার ইডেনে অতিরিক্ত পুলিশ মোতায়েন ছিল। প্রচুর পুলিশ ছিলেন সিভিল পোশাকে। প্রত্যেক ম্যাচের আগেই স্নিফার ডগ দিয়ে গোটা স্টেডিয়াম পরীক্ষা করানো হয়। সেইমতো চলে কর্মসূচিও। ম্যাচ শুরুর আগেই বোম্ব স্কোয়াডকে ডাকা হয়। বিকেল পাঁচটা নাগাদ গোটা স্টেডিয়াম, ড্রেসিংরুম, সিএবির অন্দরমহলে, প্রেস বক্স থেকে সব কিছু নিখুঁতভাবে পরীক্ষা করে দেখা হয়।

দেখুন আরও খবর-